МЗ: Административната тежест при личните лекари ще намалее чрез e-управление в здравеопазването | CredoWeb
Анализират се възможностите за отпадане на изискването ОПЛ да бъде на разположение 24 часа
Министерството на здравеопазването работи за стартиране на информационната здравна система в хода на настоящата година. След въвеждането ѝ ще се облекчи бюрокрацията по отношение издаването на рецепти и направления, поддържането на регистри и отчитането.
Това обясни заместник-министър Жени Начева на среща с представители на Дружеството на софийските общопрактикуващи лекари (ДСОПЛ) и членове на Националното сдружение на общопрактикуващите лекари в България (НСОПЛБ).
Относно отчитането на личните лекари към РЗИ, РЗОК и други институции, заместник-министър Начева пое ангажимент да се направи анализ на възможностите за облекчаване на процедурите. По отношение искането да отпадне отчетността чрез касови бележки, на общопрактикуващите лекари беше обяснено, че няма как тепърва на 1 март да се отправят предложения, които имат финансово изражение.
Също, заради чисто фискални аспекти, които предполагат актуализация на държавния бюджет, на този етап не може да бъде дискутирано и предложението за промяна в размера на потребителската такса.
По отношение на здравната политика спрямо първичната извънболнична медицинска помощ (ПИМП), министерството е последователно в ежегодното устойчиво увеличение на средствата за общопрактикуващите лекари.
За 2018 г. най-голям ръст има в бюджета за здравеопазване, като най-голямо е увеличението за ОПЛ. Дебатът по Националния рамков договор трябва да бъде воден в съсловието, чийто представител в преговорните процеси по закон е Българският лекарски съюз, посочиха представителите на здравното министерство.
Зам.-министрите Пенков и Начева и представителите на НСОПЛБ се споразумяха за провеждането на регулярни срещи с участието на БЛС, на които конструктивно да бъдат обсъждани въпросите, засягащи дейността на личните лекари.
Здравна политика Актуално Здравна политика ОПЛ Министерство на здравеопазването Национално сдружение на общопрактикуващите лекари в България Дружество на софийските общопрактикуващи лекари НРД 2018 общопрактикуващите лекари
Медицинска сестра съди здравното министерство за отказано лечение